Gomorra - La serie

**Gomorra - La serie** è na serie tv basata ncoppo romanzo 'e Roberto Saviano. È jute n'onda, ncopp'a Sky Atlantic, 'o 6 'e majo 2014. Chest'è 'a terza adattazione d&#39; 'o libbro aroppe triato e 'o cinema *[[Gomorra (film)|Gomorra]]* diretto 'a Matteo Garrone.

## 'A tramma
### Primma staggione
'O clan Savastano è cumannato 'a don Pietro, nu boss temuto e rispettato 'a tuttuquante. Chistu clan è uno de cchiù putènte 'e Napule.

Sotto 'o cumanno 'e don Pietro nce stanno 'e surdate suoje e tra chisti ccà nce sta pure l'ommo suojo cchiù fidato ca se chiamma Ciro Di Marzio ma pe' cuntranomme 'o chiammàno *l'Immortàle.*

Capenno ca putèsse succedere quacchecosa, don Pietro riesce a 'ntennere ca doppo a isso attocca 'o figlio *Genny* a cummannà. *Genny* nun è pronto pe se piglià 'o cummanno e pirciò don Pietro, po fa' mpara, 'o fa sta' cu Ciro Di Marzio.

Don Pietro vène fermàto de guardie e 'o fanno ghì arete cancèlle. Ccà isso prova a comunicà cu ll'ate all'esterno ma 'o fatto nun é accussì facile. Pe' chisti motive ccà, se capisce ca é 'o mumento ca Genny overo s'avessa mparà a fa 'o boss pe' puté cummannà pure quanno 'o pate nun ce sta.

Pe' via 'e 'sti fatt' donna Imma, 'a muglièra 'e don Pietro, manna a Genny in Honduras po fa' addeventà n'ommo overo. Quanno 'o guaglione sta 'a 'Mereca é proprio donna Imma a cummannà.

Dint'a chisti mumente é Ciro L'immortale a capì ca putesse sfruttà chesta situazione p'addeventà isso 'o boss. Pe' sti mutive avvia a fa' cuntàtte bbuone cun n'atu boss, Salvatore Conte, pe' se fa' ajuta a fa' levà 'o putere de Savastano dint'a chella zona 'e Napule.

Donna Imma ha ntiso chesta situazione e pe' via 'e stu fatto Ciro 'a spara e l'accide.

Genny na vota ca torna a l'Honduras é na perzona deverza, n'ommo overo chino 'e raggia e cazzimma. Isso riesce a capì 'o tradimènto 'e Ciro e prova a do 'chiappà po 'ccidere dint'a recita da criatura soja.

'O figlio 'e don Pietro nun riesce a 'ccidere a Ciro ma 'mmece é proprio *l'Immortale* ca spara a *Genny*.

'A primma serie fernèsce cu don Pietro a riesce a sse ne fuì do carcere e se vede a Genny pe' terra chino 'e sango ma che riesce a mmovere 'a mano ma nun se sape si sta murenno o no.

### Seconda staggione
'A siconda staggiona accummencia facènno vedé ca Genny nun é mmuorto ma riesce a se salvà e doppo n'anno sta n'ata vota bbuono. Don Pietro se n'è già fujuto do carcere e 'ncontra n'ata vota 'o figlio ma tutte e duje nun stanno dint'a bbuone rapporte pecché po pate Genny ha vuttàto 'a l'aria tutto chello ca isso have custruito dint'a tant'anne.

## Perzunagge
*Ciro Di Marzio, chiàmmato pe' cuntranomme *l'Immortale*: nu surdato e assassino 'o servizio do Clan Savastano. Uno 'e ll'uommene cchiù ferèle d&#39;'o boss. Chisto 'o cumannàje 'a missione 'e fà mparà 'o figlio Genny, pe ll'appriparà a s'addeventà nu boss ovèro. Dint'a serie, l'immortale se mmusta cocche vota penzierùso e luvanno 'a mano d&#39;'a dinamica nurmale d&#39;'o clan;
*Don Pietro Savastano: È uno de boss cchiù putènte 'e tutta Napule. Nun se ffà prubbleme 'a se piglià 'o ruolo 'e l'assassino quanno se tratta 'e difennere l'affare suoje;
*Imma Savastano: è 'a mugliera d&#39;'o boss. È na donna 'e carattere forte, cosa c&#39;'a permette cumannà e aiutà 'o marito int&#39;'attività criminale;
*Genny Savastano: ’o figlio d&#39;'o boss. Nu guaglione sperduto ca vulesse addeventà comm&#39;'o pate;
*Salvatore Conte: n'atu boss ca sta contro 'e Savastàno.
*Malammore: Nu surdato ferèle 'e Don Pietro Savastano. Fa parte de viécchie do Clan Savastano.

### Perzunagge secondari
* Rosario Ercolano detto *’o Nano*, (Lino Musella): Membro do clan Savastano, amico 'e Ciro Di Marzio.
* Viciénzo *Pitbull*, (Vincenzo Fabricino): È nu membro do clan 'e Savastano, amico 'e Ciro Di Marzio.

#### 'E guagliune do vico
* *’o Track*, (Carmine Monaco).
* *Capa 'e Bomba*, (Giovanni Buselli).
* Tonino *Spiderman*
* *’o Cardillo*
* *’o Pop*

## Episodie

## Culonna sonora
### Staggione 1
'A culonna sonora specifica d&#39;'a serie se chiamma *Doomed to live* (strumentale) - Mokadelic.

'E canzune c'accumpagnano 'ogne puntata songo:
* Puntata 1:
** *A storia 'e Maria* - Franco Ricciardi;
** *Int'o rione* - Co'Sang.
* Puntata 2:
** *Reckoning Song* - Asaf Avidan.
* Puntata 3:
** *L'ammore overo* - Rocco Hunt; (dinta macchina 'e Ciro)
** *Ancora noi* - Alessio.
* Puntata 6:
** *Fin quanno vai ncielo* - Co'Sang.
* Puntata 7:
** *Povere mman* - Co'Sang.
* Puntata 8:
** *Field Of Vision* - Richard Charnock
* Puntata 9:
** *[[Dicitencello vuje]]* - Enzo Fusco
* Puntata 10:
** *[[Requiem (Mozart)|'A Messa 'e Requiem 'n Re minore K 626]] - Lacrimosa* - Mozart
* Puntata 11:
** *E chiammalo* - Anthony

Titole 'e córa: *Nuje vulimme na speranza* - Ntò & Lucariello.

## Scene
'E scene d&#39;'a serie so' state arrepigliàte a Napule, Roma, Milano, Ferrara e Barcellona.

'A casa 'e don Pietro Savastano era overamente na casa 'e nu boss da camorra, Francesco Gallo, e sta a Torre Nunziata. Mò è sotto sequestro e serve a fà 'e scene d&#39;'a serie.

## Nutarelle


Categurìa:Serie 'e televisione
Categurìa:Serie 'e televisione 'n lengua napulitana
Categurìa:Mafia